 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ ኣብ ህንዲ ደቂ ተባዕትዮ ናይ ገዛ ስራሕ ንክሰርሑ ጎስጓስ ተጀሚሩ 25 ሓምለ 2020 መግለጺ ስእሊ, ኣብ ህንዲ ናይ ገዛ ስራሕ ሓላፍነት ጓል ኣንስተይቲ ተገይሩዩ ዝቑጸር ጾታዊ ማዕርነት ኣብ ዘይተረጋገጸለን ሃገራት መብዛሕትኡ ናይ ገዛ ስራሕ ሓላፍነት ጓል ኣንስተይቲ ተገይሩዩ ዝቑጸር ካብዚ ብዝብገስ ድማ ብርክት ዝበላ ደቂ ኣንስትዮን ኣዴታትን ንዕዮታት ገዛ ዝተቓልዓ ስለ ዝኾና ብቐንዱ ካብ ትምህርትን ካልኦት ኣገደስቲ ነገራትን ይቦኽራ ኣብዚ ለበዳ ኮሮናቫይረስ ኣብ ዘለወሉ እዋን ዳርጋ መብዛሕትአን ሃገራት ዝርግሐ እቲ ቫይረስ ንምቁጽጻር ካብ ሞንጎ ዝወሰድኦም ስጉምታት ኣዋጅ ዕጽዋ እቲ ሓደ እዩ እዚ ድማ ፖለቲካ ጾታ ህንዲ ናብ ኣደባባይ ክወጽእ ገይሩዎሎ ኣብ ህንዲ ከምቲ ኣብ ምዕራባዊ ዓለም ዘሎ መሕጸቢ ክዳን ኣቑሑን ከምኡውን መንበሪ ገዛ ዘጽሪ መሽን ዝተማልኣሉ ናብራ ኣይኮነን ዘሎ እቲ ናይ ገዛ ስራሕ ከበድቲ ነገራት ናይ ምልዓል ዝበዝሖ ስራሕ እዩ ስለ ዝኾነ ደቂ ኣንስትዮ መግቢ ዝተቐረበሎም ወይ ዝስርሐሎም ኣቑሑት ክዳውንቲ ብኢድ ተሓጺቦም ቦትኦም ክትሕዙ ክገብራ ኣለወን ገዛውን ክጸሪ ኣለዎ ሓልዮት ዝደልዩ ቖልዑን ኣረጋውያንን ድማ ኣለው እዚ ኹሉ ተደሚሩ ንጓል ኣንስተይቲ ህንዲ ከቢድ ጸር እዩ ዝኾና ብሚልዮናት ዝቑጸሩ ዜጋታት እዛ ሃገር ኣብ ማእከላይ እቶት ዝርከቡ ስለ ዝኾኑ ናይ ገዛ ሰራሕተኛታት ቖጺሮም እዚ ኹሉ ጣጣ ክውግኑዎ ይኽእሉ ይኾኑ ስለምንታይ ዚያዳ ደቂ ኣንስትዮ ብኮቪድ-19 ይሞታ ኣለዋ? 